Cuneiform Tablet Kt c/k 1430 (AKT 9a 77)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-na-sú-en₆ ú-ṣú-ur-ša-IŠTAR ku-ra-ra ù ku-lu-ma-a qí-bi₄-ma um-ma ú-sà-num-ma lu AN.NA lu TÚG.ḪI.A ša DAM.GÀR ša šé-ep zu-a-a 2 GÚ 20 ma-na AN.NA ku-nu-ki ša DAM.GÀR iš-ma-a-šur DUMU ḫi-na-a i-ra-de₈-a-ku-nu-tí i-na {d}UTU-ši ša a-na É.GAL-lim e-ru-bu-ni i-na ša-ḫa-tí-šu-nu i-zi-za-ma ki-ma ú-nu-tum ú-ṣa-ni zu-a-a a-na pu-ru-uš-ḫa-tim li-ru-ub šu-ma TÚG.ḪI.A a-na qá-tí-a ta-aḫ-ta-áš-ḫa i-na TÚG.ḪI.A le-qé-a-ma id-a-a té-er-ta-ak-nu a-na ṣé-er šu-li ú-ṣú-ur-ša-a-šur ú da-dí-a li-li-ik šu-ma 7 GÍN ú ša-áp-li-iš AN.NA li-dí-nu šu-ma lá ki-a-am AN.NA li-ni-dí TÚG.ḪI.A li-ta-dí-nu šu-ma a-na TÚG.ḪI.A ší-mu-um i-na kà-ni-iš 8 GÍN.TA a-na i-ta-aṭ-li-im dí-na-ma KÙ.BABBAR ku-un-kà-ma a-na pá-ni-a šé-bi₄-lá-nim a-ḫu-a a-tù-nu a-na té-er-tí-a i-ḫi-da